पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई की एक अदालत ने आईपीएल स्पॉट फिक्सिंग मामले में गिरफ़्तार अभिनेता विंदू दारा सिंह और चेन्नई सुपर किंग्स से जुडे गुरुनाथ मेयप्पन को 14 जून तक न्यायिक हिरासत में भेज दिया है.
विंदू और मेयप्पन को पिछले महीने गिरफ्तार किया गया था और मुंबई पुलिस उनसे पूछताछ कर रही थी.
गुरुनाथ मेयप्पन बीसीसीआई प्रमुख एन श्रीनिवासन के दामाद हैं.
श्रीनिवासन ने घोषणा की है कि जब तक जाँच पूरी नहीं हो जाती तब तक वो बोर्ड अध्यक्ष से जुड़ी ज़िम्मेदारियाँ नहीं उठाएँगे. इस दौरान जगमोहन डालमिया को बीसीसीआई का काम देखेंगे.दावा
पुलिस सूत्रों का कहना है कि मेयप्पन अभिनेता विंदू के माध्यम से आईपीएल मैचों पर सट्टा लगाते थे जो सट्टेबाजों से सीधे संपर्क थे.
पुलिस ने साथ ही दावा किया है कि उसके पास विंदू और मेयप्पन के बीच बातचीत के सबूत हैं जिनमें दोनों \'कूटभाषा\' में बात कर रहे हैं.
इस बीच पुलिस ने इस मामले में चेन्नई के होटल व्यवसायी विक्रम अग्रवाल से भी पूछताछ की है. पुलिस के मुताबिक़ विक्रम अग्रवाल मेयप्पन के दोस्त रहे हैं.
इससे पहले चेन्नई सुपरकिंग्स की मालिक कंपनी इंडिया सीमेंट्स ने बयान जारी करके स्पष्ट किया था कि मेयप्पन न टीम के मालिक हैं और न ही टीम प्रिंसिपल. बयान के मुताबिक़ मेयप्पन सिर्फ़ टीम के मानद सदस्य हैं और क्रिकेट प्रेम के कारण ही वो नियमित रूप से टीम के साथ दिखते थे.मामला
आईपीएल में स्पॉट फ़िक्सिंग मामले के गहराने के बाद इसके चेयरमैन राजीव शुक्ला ने अपने पद से इस्तीफा दे दिया था.
मेयप्पन का नाम आने के बाद राजीव शुक्ला ने श्रीनिवासन से पद छोड़ने की मांग की थी.
लेकिन श्रीनिवासन के बार-बार इस्तीफा देने से इनकार करने के बाद शुक्रवार को बोर्ड के कोषाध्यक्ष अजय शिर्के और सचिव संजय जगदाले ने त्यागपत्र दे दिया था.
आईपीएल में फ़िक्सिंग का मामला तब सामने आया जब दिल्ली पुलिस ने फ़ोन कॉल्स के आधार पर राजस्थान रॉयल्स के तीन खिलाड़ियों शांतकुमारन श्रीसंत, अंकित चव्हाण और अजीत चंदीला को गिरफ़्तार किया था.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva zho_Hant eng_Latn